als_Latn dik_Latn sag_Latn
Policia britanike ka shkatërruar një bandë që trafikonte lëndë narkotike dhe në pranga kanë rënë 10 shqiptarë. Në sajë të operacionit kundër rrjetit ndërkombëtar të trafikut të lëndëve narkotike u vunë në pranga 13 persona, nga të cilët 10 janë shtetas shqiptarë.
Grupi e kryente aktivitetin e tij në qytetin e Mançesterit, raporton gazeta Shekulli.
Shqiptarët e arrestuar gjatë operacionit janë: Thanas Troka, Gentjan Baro, Mevlan Gjeta, Fatjon Biraj, Orseta Kraja, Edrion Lazi, Edvin Dervishi, Nehat Elshani, Elton Kalemi dhe Shkëmbi Doci.
Gjatë kontrollit të ushtruar në banesat e të arrestuarve u sekuestruan 8 kg kokainë, dy armë zjarri, municione dhe një silenciator.
Të gjithë shqiptarët, shumica të rinj, akuzohen për trafik narkotikësh dhe armëmbajtje pa leje.
Policia vijon hetimet për të zbuluar lidhje që mund të kenë të arrestuarit me persona të tjerë të dyshimtë. Disa prej shqiptarëve të arrestuar kanë qenë edhe më parë të dënuar për vepra të ngjashme penale.
als_Latn als_Latn als_Latn als_Latn als_Latn als_Latn